જીવન ની નબળી ક્ષણ એના આગમનની એંધાણી આપવામાં પણ એટલી જ નબળી ઉતરતી હોય છે તો આતો વળી નસીબના નબળા એવા બજરંગીની નબળી ક્ષણ ..., પેલા ઝારૂન સાથે જ દફન થયેલા બિસ્કીટ ..."તઈણ પેકેટ તો હતા કેમ ...?, એક નાનકા માટ , એક માણકી માટ અને એક મોટા ભૂદર માટ .., પચ્ચી જેટલા બિહકીટ તો હશે પેકેટમાં ..સોરાં રોજ્યે તઈણ ખાય ને ઉપર લોટો ભરીન પોણી પીએ તો પણ છ હાત દિ નું કોમ હાલી જાય .ભુદરો તો જાણ ક મોટો સે , પણ નાનકા ને માણકી મોંથી તો હાટેને વધસે તી રૂખડી ને ય હાલસે . પછ્યે ભલ વૈદડો ક્યે, ઈમ પોંચ દિ પડ્યો રહીશ .મુ છો ભૂખ્યો રેતો .. મુ ભૂખ્યો રેવા, તો આ કાયાની હંગાથ ઓલ્યો પગનો હોજો પણ હુકાઈ જાસ ક બીજું કોંઈ ..?"...બજરંગીએ પોતાને આવડ્યું એવું ગણિત માંડ્યું .